**LFB martā turpina Eiropas Sociālā fonda projekta Nr.1DP/1.5.2.2.2/12/APIA/SIF/051/126 „Latvijas Farmaceitu biedrības administratīvās kapacitātes uzlabošana politisko lēmumu pieņemšanas procesā un publiskā pakalpojuma sniegšanā veselības aprūpes jomā” īstenošanu.**

Šī projekta ietvaros 2014.gada 21.martā notika seminārs “Lēmumu pieņemšanas process un effektīva komunikācija veselības aprūpē” LFB biedriem Rīgā. Dalībniekiem varēja uzzināt iespējas iesaistīties nevalstisko organizāciju darbībā un ietekmēt lēmumu pieņemšanu gan NVO, gan valstiskos procesos, piemēram, iesniegt izmaiņas likumdošanā, farmācijas speciālistu iespējas iesaistīties nevalstiskās organizācijās un valsts pārvaldē. Dalībnieki varēja iepazīt kvalitātes sistēmu veidus un pamatprincipus veselības aprūpē un farmācijā. Tika prezentēts Farmaceitiskās aprūpes standarts, skaidrota tā loma un vieta veselības aprūpē. Farmaceiti iepazinās ar Farmaceitiskās aprūpes standarta saturu un ieviešanu praksē Latvijā. Marta seminārā darba grupās tika apspriesti LFB izstrādātie Farmaceitiskās aprūpes standarti:

• Aptiekas prakse un medikamentu izplatīšana,

• Konsultācija aptiekā par recepšu, bezrecepšu medikamentiem, medicīniskajām ierīcēm un pašaprūpes veikšanu,

• Glikozes līmeņa noteikšana aptiekās,

• Asinsspiediena un pulsa mērīšana aptiekās,

• Liekā svara noteikšana aptiekā,

• Lipīdu līmeņa noteikšana aptiekā.

Pēc iepazīšanās ar farmaceitiskās aprūpes standartiem dalībnieki izteica argumentus, kas motivētu aptiekas ieviest praksē farmaceitiskās aprūpes standartus un kādi faktori šobrīd traucē tos realizēt. Vairākums farmaceitu uzsvēra standartu nepieciešamību kvalitatīvu farmaceitisko pakalpojumu sniegšanai.

*92,07% no Projekta finansē Eiropas Savienība ar Eiropas Sociālā fonda starpniecību. Apakšaktivitāti administrē Valsts kanceleja sadarbībā ar Sabiedrības integrācijas fondu.*